Document ID: /roh_data/filtered/Bilingualer_Corpus_interleaved-it-rm.jsonl.gz/1800

This is a text translated from Italian to Rumantsch Grischun.
Comunicato del Governo del 15 luglio 2010

Il Governo grigionese ha dato il via alla consultazione sull'emanazione di una nuova legge cantonale sulla geoinformazione. Inoltre ha definito una prima parte delle reti di distribuzione locali.

Avviata la consultazione sull'emanazione di una legge cantonale sulla geoinformazione

Nei Grigioni i geodati devono essere accessibili in modo semplice ed economico per ampie cerchie. Le relative basi legali devono venire adeguate alle nuove direttive della Confederazione e riunite nella nuova legge cantonale sulla geoinformazione. Il Governo grigionese ha dato il via libera alla consultazione relativa al progetto di legge.

Con geodati si intendono dati georeferenziati che descrivono l'estensione e le caratteristiche di determinati spazi e opere, segnatamente la posizione, la natura, l'utilizzazione e i rapporti giuridici. Sono esempi di geodati i dati della misurazione ufficiale oppure i piani delle zone.

Con la legge federale sulla geoinformazione entrata in vigore il 1° luglio 2008, la Confederazione ha completamente rielaborato, uniformandole, le basi legali per i propri geodati. Il nuovo diritto sulla geoinformazione disciplina da un lato il rilevamento di singoli geodati della Confederazione. Dall'altro disciplina la possibilità di utilizzare i geodati, rendendoli accessibili tramite servizi di rappresentazione e di telecaricamento.

Anche le disposizioni cantonali vanno ora adeguate a queste nuove direttive della Confederazione; vanno inoltre emanate le relative regolamentazioni per i geodati cantonali. Il progetto di legge mira a mettere a disposizione i geodati a costi adeguati e nella qualità richiesta per un'ampia utilizzazione.

Per poter raggiungere questo obiettivo è necessario un centro cantonale di geodati che renda i geodati accessibili al pubblico. Un tale centro è già oggi attivo (

www.geogr.ch

). Il progetto di nuova legge sulla geoinformazione prevede di designare questo centro di geodati servizio centrale per la fornitura di geodati nel Cantone. Accanto a questo centro, i comuni possono gestire un centro di geodati proprio.

La nuova legge prevede inoltre la possibilità di consultare e di stampare gratuitamente fino a un determinato formato geodati accessibili al pubblico. Per l'ottenimento degli altri geodati è prevista, come finora, la riscossione di emolumenti che variano a seconda dell'onere e finanziano la gestione del centro di geodati.

Nella nuova legge sulla geoinformazione sono state integrate anche le regolamentazioni relative alla misurazione ufficiale. Infine, a titolo di novità, nel Cantone dei Grigioni dovrà al contempo essere creata una base legale per un catasto delle condotte oppure un piano corografico delle condotte industriali.

La documentazione di consultazione è stata pubblicata sul sito web del Dipartimento dell'economia pubblica e socialità,

www.dvs.gr.ch

, alla rubrica Temi/Progetti. La consultazione durerà fino al 15 ottobre 2010.

Definita la prima parte delle reti di distribuzione locali

Il Governo grigionese ha definito la prima parte dei comprensori di distribuzione locali. La definizione dei comprensori avviene secondo le direttive della legge federale sull'approvvigionamento elettrico parzialmente entrata in vigore il 1° gennaio 2008.

Essa disciplina da un lato la liberalizzazione del mercato dell'elettricità, che va introdotta a tappe, e dall'altro le reti di trasporto e di distribuzione, che continuano a essere gestite in regime di monopolio. La legge incarica i Cantoni di definire i comprensori dei gestori di rete operanti sul loro territorio. La relativa attuazione è disciplinata nella nuova legge sull'approvvigionamento elettrico del Cantone dei Grigioni, in vigore dal 1° settembre 2009. I gestori di rete devono garantire nei propri comprensori il servizio universale e la sicurezza dell'approvvigionamento, nonché l'accesso non discriminatorio alla rete.

Sulla base dei riscontri dei comuni è stata elaborata una bozza di definizione dei comprensori locali per la distribuzione di energia elettrica. In questa bozza sono stati rappresentati 68 comprensori locali, che coprono il territorio di 164 comuni, per la definizione da parte del Governo. Per i rimanenti comuni non si è per contro potuto procedere a un'attribuzione o a una definizione, poiché sono ancora in corso diversi accertamenti con i gestori di rete. I comuni interessati dovranno porvi rimedio entro fine dicembre 2010. Anche la definizione delle reti di distribuzione regionali e sovraregionali avverrà in un secondo momento. I piani con i comprensori locali per la distribuzione di energia elettrica già definiti potranno essere visualizzati sul sito internet dell'Ufficio dell'energia dei Grigioni.

Organo: Governo

Fonte: it Cancelleria dello Stato dei Grigioni

15.07.2010
Communicaziun da la regenza dals 15 da fanadur 2010

La regenza grischuna ha avert la consultaziun tar il relasch d'ina nova lescha chantunala da geoinfurmaziun. Ultra da quai ha ella designà in'emprima transcha da las raits da distribuziun localas.

La consultaziun davart il relasch d'ina lescha chantunala da geoinfurmaziun è lantschada

En il Grischun duain vasts circuls pudair utilisar facilmain e favuraivlamain las geodatas. La basa legala correspundenta sto vegnir adattada a las novas prescripziuns da la confederaziun e vegnir resumada en la nova lescha chantunala da geoinfurmaziun. La regenza grischuna ha deliberà il sboz da la lescha per la consultaziun.

Geodatas èn datas che concernan il territori e che descrivan l'extensiun e las caracteristicas da tscherts spazis e da tscherts objects, en spezial lur situaziun, lur natira, lur utilisaziun e lur relaziuns giuridicas. Geodatas èn p.ex. las datas da la mesiraziun uffiziala u ils plans da zonas.

Cun la lescha federala davart la geoinfurmaziun, ch'è entrada en vigur il 1. da fanadur 2008, ha la confederaziun repassà cumplessivamain la basa giuridica per sias geodatas e dà in rom unitar a quellas. Il nov dretg da geoinfurmaziun regla d'ina vart la registraziun da singulas geodatas da la confederaziun e da l'autra vart l'utilisaziun da las geodatas che ston vegnir fatgas accessiblas tras servetschs da preschentaziun e da download.

A questas novas prescripziuns federalas ston ussa er vegnir adattadas las disposiziuns chantunalas, ed i ston vegnir relaschadas regulaziuns correspundentas per las geodatas chantunalas. Il sboz da la lescha ha l'intenziun da metter a disposiziun geodatas a custs raschunaivels ed en la qualitad necessaria per ina vasta utilisaziun.

Per cuntanscher questa finamira èsi necessari d'installar in center chantunal da geodatas che publitgescha las geodatas. In tal center è gia oz en funcziun (

www.geogr.ch

). Il sboz da la nova lescha da geoinfurmaziun prevesa da fixar quest center da geodatas sco post central per consegnar las datas en il chantun. Las vischnancas pon ultra da quai manar agens centers da geodatas.

La nova lescha prevesa plinavant che las geodatas, ch'èn accessiblas al public, pon vegnir consultadas gratuitamain e vegnir stampadas fin ad in tschert format. Per retrair ulteriuras geodatas duain – sco fin ussa – vegnir incassadas taxas che varieschan tut tenor il temp impundì e che gidan a finanziar il manaschi dal center da geodatas.

En la nova lescha da geoinfurmaziun vegnan medemamain integradas las regulaziuns davart la mesiraziun uffiziala. En il chantun Grischun duai la finala vegnir creada da nov a medem temp ina basa legala per in cataster dals conducts respectivamain per in plan da survista dals conducts d'ovra.

Ils documents da consultaziun èn accessibels sur la pagina d'internet dal departament d'economia publica e fatgs socials

www.dvs.gr.ch

sut la rubrica temas / projects. La consultaziun dura fin ils 15 d'october 2010.

In'emprima transcha da las raits da distribuziun localas èn designadas

La regenza grischuna ha fixà l'emprima transcha dals territoris da provediment locals. Quels vegnan designads en il rom da la lescha federala davart il provediment d'electricitad ch'è entrada en vigur parzialmain il 1. da schaner 2008.

Questa lescha regla d'ina vart la liberalisaziun dal martgà d'electricitad che sto vegnir introducida en etappas – da l'autra vart las raits da transmissiun e da distribuziun che restan en il monopol. La lescha incumbensescha ils chantuns da designar ils territoris da provediment da las gestiunarias da raits ch'èn activas sin lur territori. La realisaziun respectiva è fixada en la nova lescha chantunala davart il provediment d'electricitad ch'è en vigur dapi il 1. da settember 2009. En lur territoris da provediment ston las gestiunarias da raits mintgamai garantir il provediment da basa, la segirezza dal provediment sco er l'access a la rait senza discriminaziuns.

Sin basa da las reacziuns da las vischnancas è vegnì elavurà in sboz per designar ils territoris da las raits da distribuziun localas. En quest sboz han 68 territoris da raits da distribuziun localas, che cuvran la surfatscha da 164 vischnancas, pudì vegnir preschentads per la designaziun tras la regenza. Per las ulteriuras vischnancas n'han dentant betg pudì vegnir fatgas attribuziuns u designaziuns fin ussa, perquai ch'igl han anc lieu differents scleriments cun las gestiunarias da raits. Las vischnancas pertutgadas ston ussa prender suenter quai fin la fin da december 2010. Er las raits da distribuziun regiunalas e surregiunalas vegnan designadas pli tard. Ils plans cun la designaziun dals territoris da las raits da distribuziun localas vegnan publitgads sin la pagina d'internet da l'uffizi d'energia e da traffic dal Grischun.

Gremi: regenza

Funtauna: rg chanzlia chantunala dal Grischun

15.07.2010